ஜமாலி அவர்கள் அல்லாஹ்விற்கு உருவமில்லை என்பதினை நிலைநாட்ட "அல்லாஹ்வினைப் போல எதுவுமில்லை" என்ற ஆயத்தினையும், "அவனுக்கு நிகர் யாரும் இல்லை; எதுவுமில்லை" என்ற குர்ஆன் ஆயத்தினையும் எடுத்துக் காட்டினார்கள். எனவே நமக்கு உடல் உள்ளதால், அல்லாஹ்வுக்கும் உடல் உண்டு என்று கூறுவது இந்த ஆயத்தினை நிராகரிப்பதாகும் என்றும், அல்லாஹ்வுக்கு கால் இருக்கிறது என்றாலோ அல்லது கண் இருக்கிறது என்றாலோ அதுவும் இந்த இந்த ஆயத்துகளை நிராகரிப்பதாகும் என்றும் கூறினார். இதற்கு பிஜே பதில் கூறும் போது. மனிதனுக்கு அறிவு இருக்கிறது, அதனால் அல்லாஹ்வுக்கு அறிவு இருக்கிறது என்று கூற முடியாது என்கிறீர்களா ? என்று பிஜே கேட்டார். அல்லாஹ்வுக்கு அறிவு இருக்கிறது என்று கூறுவது இந்த ஆயத்துகளுக்கு எதிராகாது. ஏனெனில், நாம் மனிதனுக்கான அறிவினை அல்லாஹ்வின் அறிவுக்கு நிகரானது என்று கூறுவதில்லை. ஆனால் அல்லாஹ்வுக்கு கால், கை, முகம் இருக்கிறது என்றால் "அல்லாஹ்வைப் போல எதுவுமில்லை" என்பதினை ஒரு விதத்தில் நிராகரிக்கிறது. அதே சமயத்தில் "அல்லாஹ்வுக்கு அறிவு இருக்கிறது" என்பது "அல்லாஹ்வைப் போல எதுவுமில்லை" என்பதினை எந்தவிதத்திலும் நிராகரிக்காது, ஏனெனில், "அல்லாஹ்வைப் போல எதுவுமில்லை" என்பது தோற்ற சம்பந்தமானது; பண்புகள் சம்பந்தமானதல்ல. பண்புகள் சம்பந்தமானதாகவும் என்று எடுத்துக் கொண்டால், "அல்லாஹ்வைப் போல எதுவுமில்லை" என்று கூறிவிட்டு, அதே சமயத்தில் "அல்லாஹ் பார்ப்பவன்; கேட்பவன்" என்று குர்ஆன் முரண்பட்டுக் கூறமுடியாது. எனவே "அல்லாஹ்வைப் போல எதுவுமில்லை" என்பது பண்புகள் விஷயத்தில்தான் என்று பிஜே வாதிடுவதைப் போல எடுத்துக் கொண்டால், குர்ஆன் தனக்குத்தானே முரண்படுகிறது என அர்த்தமாகும். எனவே "அல்லாஹ்வைப் போல எதுவுமில்லை" என்பது தோற்றம் சம்பந்தமாக மட்டும்தான். எனவே பிஜேயின் வாதம் செல்லாது. ஜமாலி அவர்கள் சுட்டிக்காட்டிய இந்த ஆயத்துகள் அல்லாஹ்விற்கு கால், கைகள் இருப்பதினை நிராகரிக்கின்றன.